Հիմնադրամի կրթաթոշակառու Արթուր Ասլանյանը ներկայացրեց իր բիզնես գաղափարը` «InstuGuide»-ը: Այն ուսումնական առցանց հարթակ է` նախատեսված աշակերտների, ուսուցիչների, ծնողների և դպրոցի աշխատակիցների համար, որն անհատականացված մոտեցում է ցուցաբերում նրանց կարիքներին ե ավելի դյուրին դարձնում ուսումնական գործընթացը: Այս հարթակի միջոցով աշակերտները հնարավորություն կունենան տեսնելու ուսումնական պլանները, ուսուցիչներին հարցեր ուղղելու, ինչպես նաև պատկերացում կազմելու սեփական նախասիրությունների մասին: Բացի այդ, ուսուցիչները, ծնողներն ու դպրոցի աշխատակիցները մուտք կունենան կայքում առկա ինտերակտիվ նյութերին` դասասենյակում ու դրանից դուրս դրանք օգտագործելու համար: Նախագծի մասին ավելին իմանալու համար կարող եք այցելել այս հղումով` instuguide.com: